
Laste arvu suurendamine 

koolieelse lasteasutuse Kuuseke sõimerühmas
1. Asjaolud ja menetluse käik.

Narva munitsipaalne koolieelne lasteasutus Kuuseke on tavaline 4rühmaline lasteasutus, milles 2010./2011.õppeaastal on 2 sõimerühma ja 2 lasteaiarühma. Sõimerühmades käivad ühe- kuni kolmeaastased lapsed, lasteaiarühmades käivad kolme- kuni seitsmeaastased lapsed. Koolieelse lasteasutuse Kuuseke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Linnavalitsuse Kultuuriosakonda saabus 12.01.2011. a koolieelse lasteasutuse Kuuseke direktori taotlus nr 3.1-18/370  palvega lubada laste arvu suurendamist kuni 16 last sõimerühmas. Laste arvu suurendamine on heakskiidetud lasteaia hoolekogu poolt (12.01.2011.a hoolekogu koosoleku protokoll nr 4). 

2. Õiguslikud alused.

Vastavalt kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse. 
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on valla- või linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra ja lasteaiarühmas kuni nelja lapse võrra.

3. Otsus.

Suurendada laste arvu Narva munitsipaalse koolieelse lasteasutuse Kuuseke (registrikood 75026796) sõimerühmas kuni 16 last.
4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2   Korraldus jõustub seadusega  sätestatud korras.

